Source: http://suurejaanirk.weebly.com/rk-kasutamise-eeskiri1.html
Timestamp: 2019-09-20 18:27:43+00:00

Document:
RK kasutamise eeskiri - SUURE-JAANI RAAMATUKOGU
RK põhimäärus
RK kasutamise eeskiri
RK 100 "Piduõhtu"
"Sajand raamatukogus"
Lepakose Lugemised
Epp ja Justin Petrone
RK nõukogu
Lasteaialapsed lugemas
Lasteraamatuklubi >
Puhhi etendus
Raamatukogu keldris
Tiia Järvpõllu maalid
Huvikooli lilleseaded
Jõulukaardinäitus
Rahvariideis neiud raamatukogus
Kolimine 2013
Uued ruumid
RK Halloweenipidu 2013
Hardo Aasmäe ja Juku-Kalle Raid
Contra ja Mika Keränen
Mutionupidu
Pilte raamatukogust
RK Halloweenipidu 2015
Raamatukogu ajalugu >
Loomine 1909
1909 - 1940
Koduloofond >
Kihelkonna ajalugu
Suure-Jaani 02. detsember 2010 nr 25
Suure-Jaani Raamatukogu kasutamise eeskiri
Määrus kehtestatakse rahvaraamatukogu seaduse paragrahvi 16, kultuuriministri 12. juuli 2004. a määruse nr 9 «Rahvaraamatukogu töökorralduse juhend» paragrahvi 12 lõike 1 ja Suure-Jaani Raamatukogu põhimääruse paragrahvi 10 lõike 3 ning paragrahvi 16 alusel.
Määrusega kehtestatakse Suure-Jaani Raamatukogu ja tema struktuuriüksuste (edaspidi raamatukogu) teeninduse korraldus, lugejate õigused, kohustused ja vastutus.
§ 2. Haldusmenetlus
Raamatukogu kasutamise eeskirja täitmisega seotud haldusmenetlusele kohaldatakse haldusmenetluse seaduse sätteid rahvaraamatukogu seaduse ja selle alusel antud õigusaktidest tulenevate erisustega.
RAAMATUKOGU TEENINDUSE KORRALDUSE PÕHIMÕTTED JA TEENUSED
§ 3. Raamatukogu teeninduse korralduse põhimõtted
(1) Raamatukogu on üldkasutatav raamatukogu.
(2) Raamatukogu teeninduspiirkond on Suure-Jaani vald.
(3) Raamatukogu lahtiolekuajad kinnitab Suure-Jaani Vallavalitsus raamatukogu direktori ettepanekul. Raamatukogu lahtiolekuajad kooskõlastatakse enne kehtestamist raamatukogu nõukoguga.
§ 4. Raamatukogu teenused
(1) Raamatukogu põhiteenused on teavikute kohalkasutus ja kojulaenutus ning üldkasutatava andmesidevõrgu kaudu avalikule teabele juurdepääsu võimaldamine. Põhiteenuseid osutab raamatukogu tasuta.
(2) Raamatukogu eriteenused (koopiate ja väljatrükkide tegemine, andmekandjale informatsiooni salvestamine, tõlketööd jm) võivad olla tasulised. Tasuliste teenuste nimekirja ja hinnad kooskõlastab raamatukogu direktor raamatukogu nõukoguga ning teenused ja nende hinnad kehtestab Suure-Jaani Vallavalitsus. Tasuliste teenuste nimekiri ja hinnad peavad olema raamatukogus välja pandud lugejatele nähtaval kohal.
(3) Avaliku internetipunkti kasutamist reguleerib vastav eeskiri, mille kinnitab Suure-Jaani Vallavalitsus.
(4) Raamatukogu teenuseid võib kasutada igaüks, välja arvatud rahvaraamatukogu seaduse § 17 lõikes 3 nimetatud juhul. Isik, kellelt on direktori kirjaliku otsuse alusel võetud ära teavikute kojulaenutamise õigus, ei saa kasutada teavikute kojulaenutamise teenust.
§ 5. Teavikute kohalkasutus
(1) Teavikute kohalkasutus on nende kasutamine raamatukogu ruumides.
(2) Avariiulitel olevaid teavikuid võib kasutada raamatukoguhoidja vahenduseta. Lugemistubades asuvaid teavikuid koju ei laenutata, samuti üldjuhul ei laenutata koju jooksval nädalal saabunud ajalehti ja jooksval kuul saabunud ajakirju.
§ 6. Teavikute kojulaenutus
(1) Teaviku kojulaenutus on raamatukogu teaviku kasutamine väljaspool raamatukogu ruume.
(2) Koju saab lugeja teavikuid laenutada vaid enda nimele lugejapileti või isikut tõendava dokumendi esitamisel. Kojulaenutus registreeritakse laenutuste andmebaasis.
(3) Kojulaenutusele antud teaviku tagastamiseks määratakse tagastustähtaeg. Lugejat teavitatakse tagastamise aja viimasest kuupäevast (tagastamise tähtpäevast).
(4) Teaviku tagastustähtaeg on üldjuhul 21 päeva, perioodikal 7 päeva.
(5) Lugeja taotlusel ja juhul, kui teavikut ei ole soovinud laenutada teised lugejad, võib teaviku tagastamiseks määrata uue tähtaja. Uut tagastustähtaega võib taotleda korduvalt. Tagastustähtaja pikendamist võib lugeja taotleda pöördudes vahetult raamatukogu töötaja poole või ka telefoni ja elektronposti teel.
(6) Teavikuid, mis on välja laenatud, saab reserveerida. Teaviku tagastamisest teavitatakse registreerunud lugejat temaga kokkulepitud viisil.
(7) Lugejalt, kelle elukohaks Eesti rahvastikuregistri alusel ei ole Suure-Jaani vald või kui see on vajalik teaviku väärtuse tõttu, võib Suure-Jaani Vallavalitsuse kehtestatud korras võtta teaviku kojulaenutamiseks tagatist.
(8) Lugejale, kes oma tervisliku seisundi tõttu ei ole võimeline raamatukogu külastama, osutab raamatukogu koostöös Suure-Jaani Vallavalitsuse sotsiaalosakonnaga teaviku tasuta kojulaenutusteenust.
§ 7. Elektroonilised teenused
(1) Elektroonilised raamatukoguteenused on teenused, mida raamatukogu osutab kohaliku serveri põhjal või mis on kättesaadavad andmesidevõrgu kaudu.
(2) Raamatukogu osutab järgmisi elektroonilisi teenuseid: tagastamistähtaja pikendamine, info andmine lugejat huvitava teaviku olemasolu kohta, infopäringutele vastamine.
(3) Raamatukogu võimaldab lugejale juurdepääsu avalikustatud teabele ning avalikele andmebaasidele andmesidevõrgu kaudu. Kui avalikustatud teabele juurdepääsu soovivaid lugejaid on rohkem kui raamatukogu jõuab teenindada, korraldab raamatukogu soovijate eelregistreerimise kuupäevaliselt ja kellaajaliselt arvuti kasutamise aja registreerimisega vastavas registris.
(4) Raamatukogu töötaja on kohustatud abistama lugejaid riigi- ja kohaliku omavalitsuse asutuste veebilehtedele juurdepääsu saamisel.
§ 8. Teatme- ja teabeteenindus
(1) Raamatukogu osutab lugejale teatme- ja teabeteenindust, vastates infopäringutele raamatukogu enda ja teiste asutuste andmebaaside põhjal.
(2) Lugeja esitab päringu suuliselt (ka telefoni teel) või kirjalikult (ka elektronposti teel). Vastus antakse lugejale sobivas vormis kas kirjalikult või suuliselt.
§ 9. Raamatukogude vaheline laenutus
Raamatukogu kogudes puuduvaid teavikuid (või teavikute koopiaid) tellitakse lugeja soovil ja kulul teistest raamatukogudest.
LUGEJAKS REGISTREERIMINE, LUGEJATE ÕIGUSED, KOHUSTUSED JA VASTUTUS
§ 10. Lugejaks registreerimine
(1) Määruse mõistes on lugeja raamatukogu registreeritud kasutaja.
(2) Isik registreeritakse lugejaks isikut tõendava dokumendi alusel raamatukogu lugejate andmebaasis. Andmebaasis või lugeja registreerimiskaardil on järgmised lugejaandmed:
1) nimi
2) elukoht (postiaadress);
4) elektronposti aadress;
6) isikukood.
(3) Kuni 7-aastase lapse registreerib lugejaks tema vanem (eestkostja). 7-15.a. laps registreeritakse lugejaks tema vanema (eestkostja) kirjalikul nõusolekul.
(4) Registreerimisel tutvustatakse lugejale raamatukogu kasutamise eeskirja. Eeskirja tundmise kohta annab lugeja allkirja.
(5) Lugeja saab lugejaks registreerimisel soovi korral lugejakaardi. Esmane lugejakaart maksab 0,64 eurot, õpilastele, üliõpilastele ja pensionäridele 0,32 eurot. Lugejakaardi kaotamise korral maksab uue kaardi väljastamine 1,60 eurot.
(6) Iga kalendriaasta algul kontrollitakse ja parandatakse andmebaasis lugejate andmed ning lugeja registreeritakse ümber. Võlglased registreeritakse ümber pärast võlgnevuse likvideerimist.
§ 11. Lugeja õigused
(2) Lugejal on õigus taotleda raamatukogult teatme- ja teabeteenindust, puuduva teaviku või informatsiooni tellimist teisest raamatukogust.
(3) Lugejal on õigus saada raamatukogult teenustealast nõustamist ja igakülgset abi ning juhendamist riigi- ja kohaliku omavalitsuse asutuste veebilehtedele juurdepääsu saamiseks.
§ 12. Lugeja kohustused
(1) Lugeja on kohustatud tutvuma raamatukogu kasutuseeskirjaga ning seda täitma.
(2) Lugeja esitab raamatukogust laenutamisel lugejapileti või isikut tõendava dokumendi. Lugejapiletit ei tohi anda teistele isikutele. Lugejapileti kaotamise korral peab lugeja teavitama raamatukogu.
(3) Lugeja on kohustatud raamatukogu teavitama lugejate andmebaasi märgitud andmete muutumisest ning esitama raamatukogule uued andmed.
(4) Lugeja peab hoidma teavikuid nende säilimiseks vajaliku hoolega. Teavikutesse ei tohi kirjutada. Teavikuid ei tohi lõhkuda ega määrida. Lugeja kohustub teaviku tagastama olukorras, millises ta teaviku laenutas. Teaviku kahjustamisest on lugeja kohustatud teavitama raamatukogu töötajat.
(5) Lugeja peab teaviku tagastama tagastamise tähtpäevaks.
(6) Raamatukogus peab lugeja säilitama korda ja vaikust, lülitama mobiiltelefonid vaiksele režiimile ja kasutama teenuseid viisil, mis ei häiriks teisi lugejaid ega kahjustaks raamatukogu vara.
§ 13. Lugeja vastutus
(1) Tagastamata või rikutud teaviku peab lugeja asendama raamatukogu antud tähtajaks sama teavikuga või tasuma teaviku hinna kuni kümnekordses ulatuses. Hinna määrab raamatukogu direktor kirjaliku otsusega, andes lugejale tähtaja summa tasumiseks. Lugejalt, kes ei ole nimetatud kohustust raamatukogu antud tähtpäevaks täitnud, võetakse teavikute kojulaenutamise õigus ära kuni üheks aastaks. Otsuse teeb raamatukogu direktor ning vormistab selle kirjaliku haldusaktiga. Lugeja õiguste piiramise kohta tehakse vastav märge lugejakaardile või lugejate andmebaasi.
(2) Teaviku varastamise, tulekahjus või vääramatu jõu tõttu hävimise korral vabastatakse lugeja kulude hüvitamisest ametliku tõendi alusel.
(3) Raamatukogu antud tähtpäevaks maksmata summa tasumiseks on rahvaraamatukogu seaduse § 17 lõigete 4, 5 ja 6 alusel õigus teha ettekirjutusi ning anda ettekirjutuse täitmata jätmise korral ettekirjutus sundtäitmiseks. Ettekirjutusi ja sundtäitmise rakendamist otsustab Suure-Jaani Vallavalitsuse volitusel Suure-Jaani Raamatukogu.
LÕPP- JA RAKENDUSSÄTTED
§ 14. Raamatukogu kasutamise eeskirja muutmine ja kehtetuks tunnistamine
(1) Raamatukogu kasutamise eeskirja muudab, täiendab ja tunnistab kehtetuks Suure-Jaani Vallavolikogu.
(2) Eeskirja muutmiseks teeb ettepaneku raamatukogu direktor, kes kooskõlastab muudatuse raamatukogu nõukoguga. Vastava eelnõu töötab välja Suure-Jaani Vallavalitsuse haridus- ja kultuurinõunik või raamatukogu direktor. Eelnõu peab enne kinnitamist heaks kiitma Suure-Jaani Vallavolikogu hariduse, kultuuri ja vaba aja komisjon.
Määrust rakendatakse 1. jaanuarist 2011. a.

References: § 2

§ 3

§ 4
 § 17

§ 5

§ 6

§ 7

§ 8

§ 9

§ 10

§ 11

§ 12

§ 13
 § 17

§ 14